Fevolden fullførte hovedfag i statsvitenskap fra Universitetet i Oslo i 1980. Han var gjesteforsker ved Stanford University i 1991-92. Fra 1988 til 1992 var han avdelingsdirektør ved Statsministerens kontor. I 1992 ble han utnevnt til departementsråd i Kirke-, utdannings- og forskningsdepartementet, som i 2002 ble fisjonert til Utdannings- og forskningsdepartementet og som i 2006 ble omdøpt til Kunnskapsdepartementet. Fra 2016 gikk han over til stilling som spesialrådgiver i Kunnskapsdepartementet.